אסטרטגיה עסקית, כשמה כן היא: תכנון ובניית מהלך עסקי שיוביל את הארגון להצלחה כלכלית, על ידי כלים שיווקים וניהוליים יעילים. אסטרטגיה עסקית נלמדת במסגרת המחלקות לכלכלה ולמנהל עסקים ועבודות לתואר ראשון, תואר שני, פרו - סמינריון וסמינריון נכתבות עליה. אסטרטגיה עסקית היא הכלי המרכזי והחשוב בהתוויית דרכו של ארגון להגשמת יעדיו ומטרותיו המשניים והמרכזיים. האסטרטגיה העסקית כוללת למעשה את התכנון הייעודי האסטרטגי בדרך להגשמת המטרה. התכנון האסטרטגי נקבע מראש לתקופת זמן מוגבלת, בשאיפה לממש את התכנית האסטרטגית במלואה עד תאריך היעד.
בכתיבת עבודה באסטרטגיה עסקית ייבחר ארגון או עסק שהתווה לעצמו תכנית אסטרטגית, במסגרת התכנית יוצגו שלושה משתנים חשובים המרכיבים אותה.
ראשית, תינתן סקירה על הארגון ופעילותו העסקית, כאשר לרוב יבוצע ניתוח עסקי על פי מודלים עמו SWOT, PEST וכד'. באם מדובר בעסק ותיק, ניתן לציין בעבודה אסטרטגיות עסקיות קודמות של אותו ארגון, כיצד הן מומשו והאם הן השיגו את היעדים והמטרות בסופו של דבר. ניתן לבצע בעבודה השוואה בין התכנית האסטרטגיות הקודמות לזו החדשה.
שנית, יוצג בעבודה המקור לרעיון ממנה החלה לצמוח התכנית האסטרטגית. לכל אסטרטגיה עסקית יש שורשים שטמונים בבסיס האידאולוגיה של החברה והמתווה הכללי שלה. יש לפרט בעבודה מי היו היזמים לתכנית, מה הניע אותם לפעול וכיצד פיתחו את הרעיון.
החזון העסקי, כלומר למה שואף הארגון להפוך או לקדם על מנת ליצור אסטרטגיה אפקטיבית. הערכים שמאחוריהם עומדים מנהלי ועובדי הארגון וכיצד הם שומרים עליהם ומתעלים אותם לטובת הצלחת האסטרטגיה. לבסוף, תתואר בעבודה המשימה ומטרת הארגון / העסק עליה נרקמת מלכתחילה האסטרטגיה.
רשימת מקורות הביבליוגרפיים תכלול מחקרים כלכליים קודמים על תכניות אסטרטגיות שונות, מידע על החברה מתוך פרסומים ומתוך דוחות פנימיים, ואף ראיונות.
כלכלה בין לאומית הינו תחום הנלמד לרוב במסגרת קורס בתחום לימודי מינהל עסקים או במסגרת המחלקות לכלכלה. כלכלה בין לאומית הינו תחום המתייחס למדיניות חוץ ופנים של מדינות שונות בעולם מבחינה כלכלית. זהו תחום נרחב ורבות העבודות שיכולות להיכתב עליו, בין אם מן ההיבט של ניהול, מן ההיבט של כלכלה או ההיבט של יחב"ל. החל ממחקר על משברים כלל עולמיים שהתרחשו בעבר וכלה ביחסים כלכליים בין לאומיים בין שתי מדינות בימינו אנו.
על העבודה להיות ממוקדת בתחום הנוגע להיבטים כלכליים שונים במדינות זרות, מדיניות כלכלית בין לאומית של מדינה ספציפית וכיצד היא משפיעה על שאר המדינות העולם. עבודת המחקר תנתח את המדיניות הכלכלית של המדינה ואת ההשלכות של פעילות זו על האזרחים, המשק והמדינות השכנות והרחוקות. בעבודה ייבחנו יחסי הגומלין בין מדינה אחת לרעותה וכיצד כלכלה בין לאומית יכולה למעשה לסייע בשגשוג ורווחה. לחילופין ניתן לקחת נושא המצביע על מדיניות כלכלית של מדינה מסוימת ולהראות בעבודת המחקר כיצד מדיניות כלכלית בין לאומית, עשויה לגרום את ההיפך הגמור - משמע נזק כלכלי ו /או חוסר תועלת גמור למדינה עצמה, לשכנותיה או לשאר מדינות העולם. כלכלה בין לאומית הוא תחום שיותר מכל עשוי להשפיע על יחסים בין לאומיים וניתן ואף רצוי להקדיש פרק בעבודה על כך.
לדוג', ניתן לכתוב עבודת מחקר על המשבר הכלכלי הגדול בארה"ב בשנות השלושים של המאה העשרים וכיצד השפעתו הייתה מכרעת על המשק והחברה האמריקנית. במקביל, יש להראות מה היו ההשלכות למשבר זה על שאר העולם וכיצד מעמדה של ארה"ב השפיע ומשפיע עד ימינו על הכלכלה הבין לאומית.
בהמשך המחקר, אפשר לקחת כמקור השוואה את ארה"ב של ימינו את המשבר הכלכלי החדש שפקד אותה לא מכבר. כיצד המשבר משפיע היום על ארה"ב ובמיוחד על העולם. במסגרת ממצאי עבודת המחקר יוצגו סטטיסטיקות המצביעות על הדומה והשונה בהשפעת המשבר על ארה"ב עצמה ועל שאר העולם.
במסגרת העבודה יהיה ניתן לדון בשער הדולר והשפעתו על המסחר הבין לאומי. כיצד השער הפך לדומיננטי עם השנים ומדוע נחלש מעט לפני ובמיוחד עם פרוץ המשבר.
בסיכומה של העבודה יוצגו הממצאים והמסקנות ואם ניתן, גם צפי לעתיד הקרוב.